Закон за енергетска ефикасност

Коментари/препораки

М-р Саше Паневски

Со желба да се избегнат недоразбирања при кои може да произлезат од различно толкување на англиските термини предлагам усогласување со македонскиот јазик.

**Дефиниции**

**Член 3**

12) „примарна потрошувачка на енергија“ е бруто копнена потрошувачка со исклучок на неенергетската употреба (non-energy use);

ПРЕДЛОГ:

12) „ **потрошувачка на примарна енергија**“ е бруто копнена потрошувачка со исклучок на неенергетската употреба (non-energy use); или алтернативно

12) „ **примарна енергија - потрошувачка** “ е бруто копнена потрошувачка со исклучок на неенергетската употреба (non-energy use); или алтернативно

КОМЕНТАР: Ако остане предлогот може да се разбере дека има и секундарна потрошувачка, терцијарна т.е. хиерархиска поделба.

Терминот „примарна енергија“ треба да се разгледува како целина и означува посебен „продукт“, што може лесно да се заклучи ако се следи примената на тој термин во Директивата. Во гермнскиот јазик тоа е дури и еден единствен збор **Primärenergie.** Не е природно дасе дели тој збор со вметнување на зборот „потрошувачка“ помеѓу зборовите Примарна и Енергија. Со тоа се губи смислата на терминот Примарна енергија како целина и неговото јасно дефинирано значење.